da da nb da sv da da da da da da da da da da da en da en da da da da da en sv da da hbs_lat sv hbs_lat fi pl da nl da de da da da da es en da da da da da da da da da en it en de nb en sv da da da nb da nn id da da da da da da da da da da da da en da en da da da da da da en sv da da hbs_lat sv hbs_lat fi da pl da nl da de da da da da nb da nb en da sv da da da da pt nn da da nn nb da da en en da da da da de da da da en de da en en da en sv sv da
Bakken åbner til efterår og jul | Kig forbi Dyrehaven
Gå til - Mad & Drikke
Gå til - Underholdning
Gå til - Firma & Grupper
Praktisk info KØB ONLINE
Læs seneste pressemeddelelser fra Bakken
Bakken åbner til efterår og jul
For at følge med udviklingen og for at styrke væksten inden for turisme og underholdning har Bakkens administrerende direktør Nils-Erik Winther arbejdet for at udvide Bakkens rammer til også at inkludere åbning i skolernes efterårsferie samt julemåneden. En ny miljøgodkendelse baner nu vej for en realisering af udvidelsen, og fra 2018 inviteres der til ”Efterår og Jul på Bakken”.
Siden etableringen i Dyrehaven i 1583 har Bakken som verdens ældste forlystelsespark været en kendt og elsket attraktion. Historisk set har Bakken på linje med lignende attraktioner og grundet særskilte restriktioner udelukkende haft mulighed for at holde åbent i sommerhalvåret. For flere af landets attraktioner er udviklingen i mere end 20 år imidlertid gået i utvetydig retning af sæsonudvidelser. Det er tiltag i branchen, der ifølge Visit Denmark tilgodeser væksten inden for turismeerhvervet og den stigende efterspørgsel fra turister.
”Danmark og især København har de seneste tre år oplevet en markant vækst inden for turisme som erhverv. Både fra Visit Denmarks side og fra politisk hold er der stort fokus på potentialet inden for sektoren, og hvis vi skal fortsætte den positive udvikling, er der især behov for et øget fokus på perioder uden for højsæsonen. Også her skal vi kunne tilbyde et bredt og spændende udvalg af aktiviteter og underholdning. De nye tiltag fra Bakken om at udvide sæsonen med ”Efterår og Jul på Bakken” er derfor helt i tråd med visionen om en realisering af Danmarks potentiale som helårsdestination for turister, og jeg tror på, at Bakkens tiltag vil gavne branchen og sektoren bredt,” siger Jan Olsen, direktør i Visit Denmark.
Udvidelser målrettet børnefamiliers behov
Bakkens administrerende direktør Nils-Erik Winther er med Bakkens kommende udvidelser glad for at tage Bakken ind i en ny æra, der bidrager til en positiv udvikling inden for turismeerhvervet. Samtidig er han glad for at kunne byde velkommen til børnefamilierne, der især i ferieperioder og weekender efterspørger gratis aktiviteter og underholdningstilbud.
”Bakken skal som Danmarks næststørste attraktion oplagt følge med udviklingen inden for branchen og bakke op om den stigende efterspørgsel både herhjemme og fra turister. Vi har på Bakken en meget lang tradition for at tilbyde gratis underholdning og aktiviteter til børn og børnefamilier, og vi ved, at behovet især er stort i skoleferier og weekender. Derfor er vi meget glade for til næste år at kunne åbne den røde port for børn og gæster i skolernes efterårsferie og i weekenderne i julemåneden og invitere til den hyggestemning, der er så karakteristisk for Bakken. Vi har en fantastisk beliggenhed i Dyrehaven, der også er uhyre smuk i efteråret og om vinteren, og det kommer gæsterne med vores nye åbningsperioder til at få glæde af,” siger Nils-Erik Winther.
Bakken vil med udvidelserne have flere åbningsperioder, men holder lukket mellem de forskellige sæsoner og kommer samlet set til at have ca. 170 åbningsdage i 2018.
I efterårsferien inviterer vi til gratis børneunderholdning i verdens ældste forlystelsespark. Få masser af frisk luft og røde kinder, når vi for første gang åbner op i efterårsferien i den kommende sæson.
Få julelys i øjnene og bliv smittet af den fantastiske julestemning, når Bakken i 2018 åbner op for jul på Bakken. Julen på Bakken bliver en magisk oplevelse, hvor skoven, julelys og forlystelsespark smelter sammen for at skabe et stemningsfyldt juleeventyr for store som små.
Se flere billeder Se flere billeder
Køb turbånd online og spar! KØB ONLINE
Tilbage til Mad & Drikke
Caféer, Is & Fastfood
Gå til Mad & Drikke
Tilbage til Firma & Grupper